Guvernørbesøk 17.september

Forfatter:

Publiseringsdato:

**18.09.2014**

Ingress:

Hovedtekst:

Vi kunne også i dag glede oss over at presidenten leste et dikt ved åpningen av møtet.

I dag hadde vi besøk av guvernør Bjørg Manum Andersson. Motto: Ny giv!

Hun holdt et inspirerende foredrag som ga oss ideer og inspirasjon til videre arbeid i klubben. Samtidig takker hun Inge, som også er AG i år, for måten han hadde tatt seg av henne og mannen de dagene de har vært i Hallingdal og bodd på Geilo.

Noen av temaene med stikkord var:

Light up Rotary: snakk om Rotary, lys opp i omgivelsene, viktig at omgivelsene blir interessert i hva Rotary står for, mye engasjement i alle klubbene, stort mangfold. Kan vi gjøre en liten forskjell i hver klubb i hvert land? Snakke om hvorfor vi ble medlem og hvorfor vi fortsatt er det. Kan vi etablere Rotarydager i Hol, Hallingdal?

Medlemsutvikling: rekruttering, distriktet går nedover i antall medlemmer, men alle klubbene har målsetning om å øke antall medlemmer. Fadderordning viktig. Hva med ervervsforum i Hallingdal?

Tenn lys: bedre å tenne et lys enn å sitte i mørket, mange som trenger at vi ser dem, mange er enslige rundt oss, sliter med å mestre livet sitt, fattigdom. Kan vi trå til med hjelp for eksempel leksehjelp? Nabokaffen? Tur ut i det blå? Vi kan ikke være noe for alle, men vi kan være noe for noen.

Det jobbes med opplæring i distriktet. En gruppe har nå foreslått et helhetlig tilbud i tre deler. Skal inneholde deler som passer både for nye medlemmer, ledere og tillitsvalgte.